**CONSELLEIRO DE EDUCACIÓN**

**CONSELLERÍA DE CULTURA, EDUCACIÓN E UNIVERSIDADE**

\_\_\_\_\_\_\_\_\_\_\_\_\_\_\_\_\_\_\_\_\_\_\_ con NIF: \_\_\_\_\_\_\_\_\_\_\_\_\_\_ e con domicilio a efectos de notificacións en \_\_\_\_\_\_\_\_\_\_\_\_\_\_\_\_\_\_\_, código postal \_\_\_\_\_\_\_\_\_\_\_\_ do concello de \_\_\_\_\_\_\_\_\_\_\_\_. Teléfono de contacto \_\_\_\_\_\_\_\_\_\_\_\_\_\_\_\_\_\_\_.

**EXPOÑO**:

1. Son funcionario docente do corpo de \_\_\_\_\_\_\_\_\_\_\_\_\_\_\_\_\_\_\_\_ da Consellería de Cultura, Educación e Universidade, con destino no \_\_\_\_\_\_\_\_\_\_\_\_\_\_\_\_\_ do concello de \_\_\_\_\_\_\_\_\_\_\_\_\_\_\_.
2. A Consellaría optou por privatizar o servizo de prevención de riscos das súas traballadoras e traballadores e, na actualidade, é a empresa privada CUALTIS S.L.U. a adxudicataria do servizo.
3. O pasado ano fixen o recoñecemento médico e na documentación escrita que me foi remitida, non se respectaron os meus dereitos lingüísticos.
4. Esta situación non se tería producido se no noso país a lingua propia estivese normalizada, pero en todo caso vulnera abertamente o disposto na lexislación, nomeadamente nos seguintes aspectos:
   1. O Estatuto de Autonomía de Galiza recoñece que o galego é a lingua propia de Galiza e insta a que os poderes públicos garantan “o uso normal e oficial dos dous idiomas” e potencien “o emprego do galego en todos os planos da vida pública” (art. 5.3). Por outra banda, a Lei 3/1983, do 15 de xuño, de normalización lingüística, recoñece no seu artigo 4.1 que o galego, como lingua propia de Galiza, é lingua oficial das institucións da Comunidade Autónoma e da súa Administración; e no artigo 6.3 do devandito texto legal insta aos poderes públicos de Galiza a promoveren o uso normal da lingua galega, oralmente e por escrito, nas súas relacións cos cidadáns.
   2. Da normativa vixente tamén se deriva que as empresas privadas concesionarias de servizos públicos deben garantir o dereito dos cidadáns a seren atendidos na lingua oficial da súa elección. Así, a Lei 4/2006, do 30 de xuño, de transparencia e de boas prácticas na Administración Pública galega, estabelece no seu artigo 2, que os os concesionarios de servizos públicos da Comunidade Autónoma de galega deberán “promover o uso normal do galego, oralmente ou por escrito, nas relacións coa cidadanía, sen prexuízo do dereito de non discriminación por razón de lingua”.
   3. Por outra banda, a Lei 1/2010, de 11 de febreiro, relativa aos servizos no mercado interior, recolle na súa disposición adicional sexta que “os prestadores de servizos que operen en territorio da Comunidade Autónoma de Galiza, deberán respectar o marco legal vixente en materia lingüística” e recoñece que “para estes efectos, favorecerán a normalización progresiva do uso do galego na prestación dos seus servizos e deberanlles ofrecer aos seus destinatarios a posibilidade de manteren a comunicación oral e escrita en lingua galega”.
   4. Do mesmo xeito, a Carta Europea de Linguas Rexionais e Minoritarias, ratificada polo Estado español (BOE núm. 222, 17-09-2001), sinala nos parágrafos 3 e 4 do seu artigo 10 que se debe garantir o uso do galego nos servizos públicos, tanto se están proporcionados polas autoridades administrativas como por outras persoas físicas ou xurídicas.
5. Este ano novamente pasarei a facer o recoñecemento médico, logo das pertinentes probas previas que farei no centro médico que me corresponde.

Polo exposto **SOLICITO**:

Que se teña por presentado este escrito e que desde a Dirección que ostenta as competencias en Prevención de Riscos Laborais das funcionarias e funcionarios docentes se inste a empresa CUALTIS S.L.U. para que tomen as medidas necesarias e se corrixa esta situación, de modo que como concesionaria do servizo de prevención ao que fago referencia, dispoña de medios materiais e persoais que permitan o uso normal do galego na súa relación cos usuarios e usuarias, tanto na vertente activa de empregalo sen atrancos como na pasiva de ser atendido nesta lingua e dispor nela de documentación axeitada.

Que me informe por escrito das medidas adoptadas, e no caso de rexeitar esta solicitude me faga saber os motivos por escrito, para poder pólo no seu caso en coñecemento doutras instancias, administrativas e/ou xudiciais.

En \_\_\_\_\_\_\_\_\_\_\_\_, \_\_ de \_\_\_\_\_\_\_\_\_ de 2021.

Asdo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_